Annik Saxegaard

Anna Constance Saxegaard, kjent som Annik Saxegaard, (født 21. mai 1905 i Stavanger, død 16. august 1990 i Kiel) var en norsk forfatter og oversetter. Hun skrev i første rekke bøker for barn og unge jenter. Bøkene hennes er kjent også utenfor Norge, særlig i Tyskland, Hun brukte flere pseudonymer, for eksempel Berte Bratt, Nina Nord eller Ulla Scherenhof. 

 Biografi 
Hun tok artium i Oslo før hun etter en kort tid prøvde seg som skuespiller. Hun var blant annet med i stumfilmen Brudeferden i Hardanger i 1926.  Men hun vendte scenen og filmen ryggen og begynte å arbeide som journalist, tekstforfatter og programmedarbeider i Bergen kringkaster, og etter hvert begynte hun å skrive skjønnlitteratur. 

Hennes første utgivelse kom i 1933 og var en samling dramatikk for amatørteater; Fem sketcher for unge piker. Året etter kom Katten Busters opplevelserden, den første av en rekke bøker med dyrefortelinger for barn. 

I 1935 kom voksenromanen To værelser og kjøkken. Selv om Saxegaard hadde skrevet boken for voksne ble den oppfattet som en ungjentebok og den liberale holdningen til kjærlighet og seksualitet samtiden mente å finne i boken gikk ikke like godt hjem hos alle. Boken fikk oppmerksomhet og alt samme året kom den ut i svensk utgave, og året etter kom den òg ut på dansk. 

I tiårene som kom fikk hun utgitt en, eller helst flere, nyskrevne bøker hvert år, og mange ble omsatt og utgitt i andre land. I 1958 flyttet hun til Kiel i Tyskland, og etter hvert gikk hun over til å skrive bøkene sine på tysk. En del av disse har aldri blitt utgitt på norsk.

 Bøker 
Listen er ikke komplett.

 1968 – Ina innepike
 1968 – Ina har ideer
 1969 – Ina på isen
 1970 – Ina inviterer
 1971 – Ina i Innsbruck
 1972 – Ina er den ivrigste
 1973 – Ina i ilden
 1974 – Ina svikter ikke
 1975 – Ina skjønner ingenting
 1976 – Ina stepper inn
 1977 – Ina intervjues
 1978 – Ina og Ingolf

 1934 – Katten Busters opplevelser
 1935 – Hunden Boy forteller
 1936 – Folen Borkas bedrifter
 1937 – Boy og Buster
 1938 – Hvalpen Billy og kattemor
 1939 – Billy Rampus og katten Bajas
 1941 – Katten Balkis på egen labb
 1944 – Burre Bums og Veslemor
 1950 – Vesle blå Bonnie
 1951 – Ni små Bonnie-hvalper
 1952 – Apekatten Bussi
 1953 – En uke i hundehagen
 1954 – Svartepus, Kvitepus og Bingo
 1956 – Hønemor og de andre

 1933 – Fem sketcher for unge piker
 1935 – To værelser og kjøkken
 1935 – Vi og "Ellingen"
 1936 – Nattkalas i pensjonatskolen : skuespill i 1 akt
 1937 – En time med rutebil
 1939 – Hundreogfemogtyve kroner måneden
 1940 – Men så kom sommeren
 1942 – Ung dame av god familie
 1944 – Min datter Lisbet
 1945 – En dame i tredveårene
 1946 – Hallo B 212
 1946 – Med to tomme hender
 1947 – Søster Lise
 1947 – Si det som det er!
 1948 – Lisbet! Lisbet!
 1948 – Lykken mellom to
 1949 – Og så begynte livet
 1950 – Amor går på fire
 1950 – Stakkars liten
 1951 – Fruen er ikke hjemme
 1952 – Hjerter på bølgelengde
 1952 – Et værelse hos svigermot
 1952 – Lykkelige Lisbet
 1952 – Min store bror
 1953 – Trass i alt
 1953 – Det blomstrer på stengrunn
 1954 – Pike i sølvgrå bil
 1954 – Slik skal det være, Anne
 1955 – Alle smiler til Anne
 1955 – -men det er deg jeg elsker!
 1956 – Med nøkkel om halsen
 1956 – Store Ingrid og lille Ingrid
 1957 – Syv små bokstaver
 1958 – Svalene i Blåbærstua
 1958 – Fra Øvregaten til Bankplassen : mormors selvopplevde historier
 1958 – Pålitelig ung dame får post
 1959 – Bare en liten løgn
 1959 – Bli som du er, Nina
 1960 – Slik er Ponny
 1961 – Umulige Cecilie
 1962 – Kjære stabukken min!
 1963 – Hele verden er min
 1965 – Skjebnen legger løype
 1966 – Hva skal vi gjøre med Marion?

 Referanser 

 Kilder 
 Malte Dahrendorf: Berte Bratt. In Klaus Doderer (Hrsg.): Lexikon der Kinder- und Jugendliteratur. Beltz Verlag, Weinheim und Basel, Band 1, 1984.
 Redaktør: A. Heltberg – Norsk film gjennom 35 år. Nasjonalforlaget, Oslo 1943.

 Eksterne lenker 


Kategori:Norske barnebokforfattere
kategori:Norske forfattere av ungdomsbøker
Kategori:Personer fra Stavanger kommune